钦定古今图书集成/明伦汇编/人事典/第029卷 > 《释名》 > 《童戏图》倪谦
## 钦定古今图书集成/明伦汇编/人事典/第029卷 > 《释名》 > 《童戏图》倪谦

“曲阑护春小园内，芳草芊绵织新翠。屏山牡丹开，暖
风吹堕轻红粉香碎。谁家儿女蜀锦裆，柔发初剃靛
色光。两两三三戏晴昼，懽呼竞出花台傍。秋千木架
双旗插，彩绳低垂画板滑。向前推送身转高，架上连
环韵鸣轧。脚尖背蹴香尘飞，珠汗微沾金缕衣。丹青
假面恣涂抹，舞腰更把斓斑围。娇娥并坐遗针线，手”
弄《折枝》情恋恋。花腔小鼓闲不敲，竹马金铙抛地遍。
玉蜺扑蝶意自痴，紫兰绿叶纷离披。《君不见》圣主仁
恩致蕃育，四海民物陶春熙。